**Hodnotiace kritériá**

Operačný program Integrovaná infraštruktúra prioritná os 7 informačná spoločnosť:

**pre dopytovo – orientované projekty „Manažment údajov inštitúcie verejnej správy“**

Tento dokument obsahuje zoznam hodnotiacich kritérií Operačného programu Integrovaná infraštruktúra prioritná os 7 Informačná spoločnosť, schválené Monitorovacím výborom dňa: XX.XX.2019

**Verzia: 2.0**

**Platná od: XX.XX.2019**

[ÚVOD 3](#_Toc510537859)

[1. OBLASTI PODPORY PO7 OPII 4](#_Toc510537860)

[2. HODNOTIACE KRITÉRIÁ 5](#_Toc510537861)

[2.1 HODNOTIACE KRITÉRIÁ A SPÔSOB ICH APLIKÁCIE 6](#_Toc510537862)

[2.2 SUMARIZAČNÝ PREHĽAD HODNOTIACICH KRITÉRIÍ 16](#_Toc510537863)

Úvod

Predmetom tohto dokumentu, ktorý bol pripravený sprostredkovateľským orgánom (ďalej len “SO”) pod riadiacim orgánom pre Operačný program Integrovaná infraštruktúra (ďalej len „OPII“) v spolupráci s vecne príslušnými odbornými útvarmi Úradu podpredsedu vlády Slovenskej republiky pre investície a informatizáciu (ďalej len „ÚPPVII“), je stanovenie kritérií pre výber **dopytovo - orientovaných projektov v rámci špecifických cieľov 7.5 a 7.7**, pre oblasť podpory Prioritnej osi 7 OPII (ďalej len “PO7 OPII”) v súlade s čl. 125 ods. 3 písm. a) nariadenia Európskeho parlamentu a Rady (EÚ) č. 1303/2013 (ďalej len „všeobecné nariadenia“) a zároveň popísanie spôsobu aplikácie týchto kritérií tak, aby bol pre členov Monitorovacieho výboru pre OPII, Európsku Komisiu a iné zainteresované partnerské subjekty a verejnosť zabezpečený k predmetnej problematike dostatok informácií v záujme transparentnosti a čo najlepšej zrozumiteľnosti návrhu hodnotiacich kritérií.

Tieto kritériá, vrátane spôsobu ich aplikácie, ako aj ich každá zmena, podliehajú podľa čl. 110 ods. 2 písm. a) všeobecného nariadenia **schváleniu monitorovacím výborom**.

Podľa § 17 ods. 3 písm. e) zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len „zákon o EŠIF“) sa kritériá na výber projektov stanovujú vo výzve na predloženie žiadosti o NFP ako podmienka poskytnutia príspevku, ktorej splnenie overuje SO v schvaľovacom procese žiadostí o NFP.

Snahou SO bolo zároveň nastaviť predmetné kritériá na výber projektov tak, aby:

* boli nediskriminačné a transparentné;
* boli v čo najvyššej možnej miere špecifikované jednoznačne a objektívne tak, aby žiadatelia mohli vopred odhadnúť, či ich projekt má šancu na úspech v schvaľovacom procese;
* sa dosiahlo zefektívnenie spôsobu overovania hospodárnosti a efektívnosti výdavkov projektu prostredníctvom širšieho využitia smerných ukazovateľov (benchmarkov), finančných limitov, jednotkových cien a pod.

Pri príprave kritérií pre výber projektov PO7 OPII boli taktiež zohľadnené najmä nasledovné východiská:

* príslušné legislatívne a metodické dokumenty na úrovni EÚ a SR pre oblasť európskych štrukturálnych a investičných fondov (najmä všeobecné nariadenie[[1]](#footnote-1), zákon o príspevku z EŠIF a Systém riadenia európskych štrukturálnych a investičných fondov (ďalej len „SR EŠIF”)),
* Zákon č. 275/2006 Z. z. o informačných systémoch verejnej správy a o zmene a doplnení niektorých zákonov,
* Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente),
* Strategický dokument pre oblasť rastu digitálnych služieb a oblasť infraštruktúry prístupovej siete novej generácie (2014 – 2020),
* Vízia architektúry VS 2014 – 2020 a súvisiaca dokumentácia,
* Návrh centralizácie a rozvoja dátových centier v štátnej správe, schválený uznesením vlády SR č. 247/2014,
* Skúsenosti a poučenia z programového obdobia 2007 – 2013.

V nadväznosti na vyššie uvedené východiská a ciele bola definovaná sústava hodnotiacich kritérií pre dopytovo-orientované projekty, ktorá reflektuje špecifiká špecifického cieľa 7.5 a 7.7 a PO7 OPII. Doplňujúce špecifiká (legislatívne, technické, ekonomické a pod.) týkajúce sa spôsobu aplikácie hodnotiacich kritérií (napr. individuálne stanovené referenčné hodnoty benchmarkov, limitov, pravidlá vykonávania prieskumu trhu za účelom posúdenia nákladovej efektívnosti projektu a pod.) budú podrobne upravené v Príručke pre odborných hodnotiteľov, Príručke pre oprávnenosť výdavkov a vo výzve na predloženie žiadostí o NFP zverejnených na webovom sidle SO [www.informatizacia.sk](http://www.informatizacia.sk).

1. OBLASTI PODPORY PO7 OPII

Sústava hodnotiacich kritérií definovaná v tomto dokumente sa vzťahuje na nasledovné oblasti podpory PO7 OPII:

|  |  |  |  |  |
| --- | --- | --- | --- | --- |
| **Prioritná os** | **Investičná priorita** | **Špecifický ciel** | **Výsledky** | **Typy aktivít** |
| **PO7** | IP 2c) Posilnenie aplikácií IKT v rámci elektronickej štátnej správy, elektronického vzdelávania, elektronickej inklúzie, elektronickej kultúry a elektronického zdravotníctva | 7.5 Zlepšovanie celkovej dostupnosti dát verejnej správy vo forme otvorených dát | Vďaka využívaniu otvorených dát sa výrazne zvýši miera transparentnosti verejnej správy, čím vznikne pozitívny dosah na jej efektivitu; | 1. Implementácia nástrojov pre vytváranie otvorených dát. |
| Na Slovensku vznikne dostatočne silné odvetvie pracujúce s otvorenými dátami, pričom vzniknú kompetencie v progresívnych oblastiach informačných technológií, ako sú dátové analýzy; |
| Inovatívne použitie otvorených dát vygeneruje pridanú hodnotu pre používateľov, ktorá sa premietne do ekonomického dopadu. |
| 7.7 Umožnenie modernizácie a racionalizácie verejnej správy IKT prostriedkami | Do kontaktu a procesu obsluhy občanov budú nasadené moderné IKT riešenia; | 1. Modernizácia fungovania VS pri výkone agendy prostredníctvom IKT. |
| Zvýši sa spokojnosť občanov s fungovaním verejnej správy |
| Znížia sa vynakladané zdroje občanov, podnikateľov a verejnej správy; |
| Zvýši sa efektivita zamestnancov verejnej správy; |
| Zvýši sa rýchlosť prijatia rozhodnutia pre konania; |
| Zoptimalizuje sa vykonávanie podporných činností verejnej správy; |
| Štandardizované podporné procesy a back-office verejnej správy bude možné optimálne podporiť centrálnymi informačnými systémami nasadenými v cloude; |
| Zvýši sa využívanie dát v procesoch a pri tvorbe politík. |

1. HOdnotiace kritériá

Hodnotiace kritériá, ktoré sú aplikované hodnotiteľmi v procese odborného hodnotenia, slúžia na posúdenie kvalitatívnej úrovne žiadostí o NFP, t.j. na overenie, či žiadosť o NFP spĺňa stanovené minimálne kvalitatívne požiadavky na to, aby bola schválená.

V snahe o zabezpečenie efektívneho a transparentného procesu výberu projektov budú podporené iba tie projekty, ktoré budú SO OPII vyhodnotené ako vhodné a účelné vzhľadom na východiskovú situáciu a identifikované potreby v danej oblasti, nákladovo efektívne, environmentálne udržateľné, s adekvátnym kapacitným zabezpečením ich realizácie.

Hodnotiace kritériá PO7 OPII sú z hľadiska predmetu hodnotenia v súlade so SR EŠIF zaradené   
do nasledovných hodnotiacich oblastí:

1. **Príspevok navrhovaného projektu k cieľom a výsledkom OP a prioritnej osi**

* posúdenie príspevku projektu k cieľom operačného programu;

1. **Navrhovaný spôsob realizácie projektu**

* posúdenie prepojenia navrhovaných aktivít s výsledkami a cieľmi projektu, posúdenie vhodnosti navrhovaných aktivít a spôsobu ich realizácie posúdenie navrhovaných aktivít z vecného, časového hľadiska a z hľadiska ich prevádzkovej a technickej udržateľnosti (ak relevantné), posúdenie reálnosti plánovanej hodnoty merateľných ukazovateľov s ohľadom na časové, finančné a vecné hľadisko;

1. **Administratívna a prevádzková kapacita žiadateľa**

* posúdenie dostatočných administratívnych a prípadne odborných kapacít žiadateľa na riadenie a odbornú realizáciu projektu a zhodnotenie skúseností s realizáciou obdobných/porovnateľných projektov k originálnym aktivitám žiadateľa (ak relevantné);

1. **Finančná a ekonomická stránka projektu**

* posúdenie oprávnenosti navrhovaných výdavkov v zmysle výzvy na predkladanie ŽoNFP, overenie účelnosti, hospodárnosti a efektívnosti navrhovaných výdavkov, posúdenie zrealizovanej ex-ante finančnej analýzy ako aj finančnej analýzy na základe historických údajov žiadateľa (ak relevantné), hodnotenie finančnej a ekonomickej výkonnosti, resp. aktivity žiadateľa vo vzťahu ku schopnosti zabezpečiť finančnú udržateľnosť projektu.

Sústava hodnotiacich kritérií je koncipovaná ako **kombinácia vylučujúcích a bodovaných hodnotiacich kritérií**.

**Vylučujúce hodnotiace kritériá** sú vyhodnocované v prípade relevancie iba možnosťou „áno“ alebo možnosťou „nie“. Udelenie možnosti „nie“ pri vylučujúcom kritériu znamená automaticky nesplnenie kritérií pre výber projektov a neschválenie žiadosti o NFP. **Vylučujúce kritéria sú vždy posudzované ako prvé a až po ich splnení sú posudzované bodované kritériá.**

**Bodované hodnotiace kritériá** slúžia na posúdenie kvalitatívnej úrovne určitého aspektu žiadosti o NFP, umožňujú vzájomné kvalitatívne porovnanie a vytvorenie poradia jednotlivých schvaľovaných žiadosti o NFP.

Na splnenie kritérií odborného hodnotenia musia byť vyhodnotené kladne všetky vylučujúce hodnotiace kriteriá a zároveň pri bodovanom hodnotiacom kritériu 2.9 musí byť splnená **minimálna hranica** **60 bodov**, čo predstavuje 60 % z maximálneho počtu bodov. **Maximálny počet bodov je 100.**

V prípade, ak viaceré žiadostí o NFP dosiahli rovnaký súčet bodov z odborného hodnotenia s počtom pridelených bodov z výberu žiadostí o NFP a vyčlenená alokácia nepostačuje na podporu všetkých projektov uplatňuje sa nasledujúce rozlišovacie kritérium:

* + - 1. Žiadosť o NFP s nižšími celkovými oprávnenými výdavkami projektu.

V prípade, ak SO OPII v súlade s alokáciou určenou vo výzve nemá finančné prostriedky vyčlenené na podporu všetkých žiadostí o NFP z vytvoreného zoznamu (tých, ktoré splnili podmienky poskytnutia príspevku), aplikuje na takto vytvorené poradie žiadostí o NFP alokáciu určenú vo výzve. SO OPII podporí žiadostí o NFP len do výšky disponibilnej alokácie určenej vo výzve. Žiadostí o NFP, ktoré sa umiestnili vytvoreným poradím pod hranicou finančných prostriedkov vyčlenených na výzvu, budú neschválené z dôvodu nedostatku finančných prostriedkov určených na výzvu. Žiadosti o NFP, ktoré neboli schválené len z dôvodu nedostatku finančných prostriedkov vo výzve sú v poradí, v akom boli neschválené, zaradené do zásobníka projektov.

* 1. Hodnotiace kritériá a SPôSOB ich APLIKÁCIE

| SÚSTAVA HODNOTIACICH KRITÉRIÍ – PROJEKT: Manažment údajov inštitúcie verejnej správy |
| --- |

PRÍSPEVOK NAVRHOVANÉHO PROJEKTU K CIEĽOM A VÝSLEDKOM OP A PRIORITNEJ OSI

| Hodnotiace kritérium | | Predmet hodnotenia | Typ kritéria/Hodno-  tenie | Spôsob aplikácie hodnotiaceho kritéria |
| --- | --- | --- | --- | --- |
| 1.1 | Príspevok projektu k cieľom a výsledkom OP a prioritnej osi 7. | Posudzuje sa súlad projektu s intervenčnou stratégiou OPII pre príslušný špecifický cieľ 7.7 a 7.5, prioritnej osi 7 informačná spoločnosť, to je súlad s:  1) príslušným špecifickým cieľom,  2) očakávanými výsledkami,  3) definovanými oprávnenými aktivitami.  Na rozdiel od administratívneho overenia ide o hĺbkové posúdenie vecnej (obsahovej) stránky projektu z hľadiska jeho súladu so stratégiou a cieľmi prioritnej osi 7. | Vylučujúce kritérium  Áno - Nie | Áno - Aktivity projektu **sú v súlade** s intervenčnou stratégiou OPII v danej oblasti. |
| Aktivity projektu **nie sú v súlade** s intervenčnou stratégiou OPII v danej oblasti, resp. ich súlad je iba v deklaratívnej rovine. |
| 1.2 | Prispieva projekt k dosiahnutiu cieľov definovaných v Strategickom dokumente pre oblasť rastu digitálnych služieb a oblasť infraštruktúry prístupovej siete novej generácie 2014 - 2020? | Posudzuje sa príspevok projektu k naplneniu nasledujúcich strategických cieľov definovaných v Strategickom dokumente pre oblasť rastu digitálnych služieb a oblasť infraštruktúry prístupovej siete novej generácie 2014 – 2020:  5) Priblíženie verejnej správy k maximálnemu využívaniu dát v zákaznícky orientovaných procesoch  6) Optimalizácia využitia informačných technológii vo verejnej správe vďaka platforme zdieľaných služieb | Vylučujúce kritérium  Áno - Nie | Áno - Žiadateľ **realizuje** projekt, ktorého hlavné výstupy sa **týkajú** verejnej správy a jej možnej reformy vďaka efektívnemu využitiu informačných technológii a zavádzaniu vládneho cloudu, a tak prispievajú k niektorému z cieľov 5) a 6). |
| Hlavné výstupy projektu **neprispievajú** k ani jednému relevantnému strategickému cieľu, resp. ich súlad je iba v deklaratívnej rovine. |

**NAVRHOVANÝ SPÔSOB REALIZÁCIE PROJEKTU**

| Hodnotiace kritérium | | Predmet hodnotenia | Typ kritéria/Hodno-  tenie | Spôsob aplikácie hodnotiaceho kritéria |
| --- | --- | --- | --- | --- |
| 2.1. | Posúdenie súladu projektu s NKIVS a minimálnych obsahových a formálnych náležitostí. | Posudzuje sa obsahový súlad predloženej žiadosti so štúdiou uskutočniteľnosti  a so získaným stanoviskom od ÚPPVII potvrdzujúcim splnenie minimálnych obsahových a formálnych náležitostí. | Vylučujúce kritérium  Áno - Nie | Áno - žiadosť **je plne v súlade** s priloženou štúdiou uskutočniteľnosti vrátane jej príloh a v súlade so stanoviskom od ÚPPVII potvrdzujúcim splnenie minimálnych obsahových a formálnych náležitostí v súlade s prílohou výzvy. |
| Nie - žiadosť **nie** **je plne v súlade** s priloženou štúdiou uskutočniteľnosti vrátane jej príloh a v súlade so stanoviskom od ÚPPVII potvrdzujúcim splnenie minimálnych obsahových a formálnych náležitostí v súlade s prílohou výzvy. |
| 2.2 | Je projekt v súlade s platnými štandardami vydanými na základe zákona o informačných systémoch verejnej správy a o zmene a doplnení niektorých zákonov? | Posudzuje sa súlad projektu s platnými štandardami vydanými na základe zákona o informačných systémoch verejnej správy a o zmene a doplnení niektorých zákonov. V prípade, že prijatie potrebných štandardov sa očakáva až v budúcnosti, definuje projekt jasný plán a postupnosť krokov ako budú takéto štandardy zavedené do praxe alebo aktualizované? | Vylučujúce kritérium  Áno - Nie | Áno - projekt **dodržiava** všetky relevantné platné štandardy vydané na základe zákona o informačných systémoch verejnej správy a o zmene a doplnení niektorých zákonov. Prípadne projekt predpokladá prijatie potrebných štandardov v budúcnosti – v tomto prípade projekt **definuje** jasný plán a postupnosť krokov, ako budú takéto štandardy zavedené do praxe alebo aktualizované. |
| Nie - projekt **nedodržiava** všetky relevantné platné štandardy vydané na základe zákona o informačných systémoch verejnej správy a o zmene a doplnení niektorých zákonov. Prípadne projekt predpokladá prijatie potrebných štandardov v budúcnosti – avšak projekt **nedefinuje** jasný plán a postupnosť krokov, ako budú takéto štandardy zavedené do praxe alebo aktualizované. |
| 2.3 | Bude prostredníctvom realizácie aktivít projektu zabezpečené dosiahnutie relevantných merateľných ukazovateľov uvedených v žiadosti o NFP vychádzajúcich z výzvy? | Kritérium hodnotí do akej miery sú merateľné ukazovatele projektu stanovené správne a či ich číselné hodnoty sú určené primerane reálne vzhľadom na plánované aktivity projektu, ktorých realizáciou sa majú dané merateľné ukazovatele zabezpečiť. | Vylučujúce kritérium  Áno - Nie | Áno - plánované aktivity projektu **vedú** k naplneniu realisticky nastavených hodnôt merateľných ukazovateľov. |
| Nie - plánované aktivity projektu **nevedú** k naplneniu realisticky nastavených hodnôt merateľných ukazovateľov, alebo stanovené ukazovatele nie sú stanovené správne a ich číselné hodnoty nie sú primerane reálne. |
| 2.4 | Je navrhovaný časový harmonogram projektu reálny a umožní dosiahnutie stanovených cieľov projektu? | Posudzuje sa reálnosť časového harmonogramu realizácie všetkých aktivít projektu (hlavných aj podporných). Predmetom hodnotenia je posúdenie, či harmonogram aktivít je:   1. súladný z hľadiska aktivít a termínov uvádzaných v celej dokumentácii žiadosti o NFP (súlad termínov v žiadosti o NFP a priložených povoleniach/vyjadreniach); 2. logický z hľadiska časovej následnosti realizácie aktivít projektu; 3. realistický vo vzťahu k trvaniu jednotlivých aktivít a k ich výstupom, ktoré majú viesť k dosiahnutiu cieľov projektu (dodržanie lehôt schvaľovacích konaní, stavebných povolení, postupov, verejného obstarávania a pod). | Vylučujúce kritérium  Áno - Nie | Áno - Harmonogram projektu je vnútorne súladný, aktivity sú logicky nadväzujúce a nastavené realisticky z hľadiska ich trvania a z hľadiska dosiahnutia cieľov a výstupov projektu |
| Nie - Harmonogram projektu obsahuje aspoň jeden z nasledovných nedostatkov, ktorý môže mať vplyv na dodržanie celkovej žiadateľom stanovenej dĺžky realizácie projektu a/alebo ohrozenie dosiahnutia cieľa a výsledkov projektu:   1. obsahuje časovo nevhodne (nelogicky) nadväzujúce aktivity projektu, 2. obsahuje realizáciu aspoň jednej z aktivít projektu v neprimerane krátkej lehote, resp. v lehote kratšej ako je stanovená príslušnými predpismi, 3. obsahuje realizáciu aspoň jednej z aktivít projektu v neprimerane dlhej lehote, 4. obsahuje aspoň jeden termín, ktorý je v rozpore s dodržaním lehoty uvedenej v právoplatnom povolení/rozhodnutí orgánu verejnej správy vydanom v súvislosti s realizáciou projektu (ak relevantné). |
| 2.5 | Posúdenie vhodnosti navrhovaných aktivít z vecného a časového hľadiska. | Posudzuje sa kvalitatívna úroveň a využiteľnosť výstupov projektu, účinnosť a logická previazanosť aktivít projektu, chronologická nadväznosť aktivít projektu, vhodnosť a reálnosť dĺžky trvania jednotlivých aktivít, súlad časového plánu s ďalšou súvisiacou dokumentáciou (napr. prílohy žiadosti o NFP). | Vylučujúce kritérium  Áno - Nie | Áno – navrhovaný spôsob realizácie aktivít umožňuje dosiahnutie výstupov projektu v navrhovanom rozsahu a požadovanej kvalite, aktivity projektu majú logickú vzájomnú súvislosť, časové lehoty realizácie aktivít sú reálne a sú v súlade s legislatívnymi lehotami, resp. so súvisiacou dokumentáciou. V prípade že ŽoNFP vykazuje nedostatky v tejto oblasti, tieto nemajú závažný charakter. |
| Nie – navrhovaný spôsob realizácie aktivít vykazuje aspoň jeden z nedostatkov: neumožňuje dosiahnutie výstupov projektu v navrhovanom rozsahu a požadovanej kvalite, aktivity projektu nie sú v plnej miere logicky previazané, časové lehoty realizácie aktivít nie sú reálne, nie sú chronologicky usporiadané, nie sú v súlade s legislatívnymi lehotami. Zistený nedostatok resp. kombinácia viacerých nedostatkov sú závažného charakteru. |
| 2.6 | Posúdenie prevádzkovej a technickej udržateľnosti projektu. | Posudzuje sa kapacita žiadateľa na zabezpečenie udržateľnosti výstupov projektu po realizácii projektu (podľa relevantnosti): zabezpečenie technického zázemia, administratívnych kapacít, zrealizovaných služieb a pod. vrátane vyhodnotenia možných rizík pre udržateľnosť projektu a ich manažmentu. | Vylučujúce kritérium  Áno - Nie | Áno – žiadateľ dokáže zabezpečiť potrebné technické zázemie, administratívne kapacity, legislatívne prostredie (analogicky podľa typu projektu) s cieľom zabezpečenia udržateľnosti výstupov/výsledkov projektu po ukončení realizácie jeho aktivít. Žiadateľ vyhodnotil možné riziká udržateľnosti projektu vrátane spôsobu ich predchádzanie a ich manažmentu. |
| Nie - žiadateľ nedisponuje kapacitami potrebnými pre zabezpečenie potrebného technického zázemia, administratívnych kapacít, legislatívneho prostredia (analogicky podľa typu projektu), čo ohrozuje zabezpečenie udržateľnosti výstupov/ výsledkov projektu po ukončení realizácie jeho aktivít. Žiadateľ nevyhodnotil možné riziká udržateľnosti projektu vrátane spôsobu ich predchádzania a ich manažmentu. |
| 2.7 | Previazanosť aktivít projektu na jeho výsledky, ciele a merateľné ukazovatele. | Posudzuje sa vnútorná logika projektu, t.j. či aktivity projektu zabezpečujú dosiahnutie plánovaných výsledkov a cieľov projektu, či prostredníctvom realizácie navrhovaných aktivít je možné dosiahnuť plnenie navrhnutých merateľných ukazovateľov. | Vylučujúce kritérium  Áno - Nie | Áno – všetky hlavné aktivity projektu sú relevantné, vychádzajú z potrieb žiadateľa, sú zrozumiteľne definované a ich realizáciou sa dosiahnu plánované výsledky, ciele a merateľné ukazovatele projektu. |
| Nie - minimálne jedna z hlavných aktivít projektu nie je opodstatnená z pohľadu potrieb žiadateľa, nie je potrebná/neprispieva k dosahovaniu plánovaných výsledkov, cieľov a merateľných ukazovateľov projektu, alebo na dosiahnutie výsledkov, cieľov a merateľných ukazovateľov je potrebná realizácia aktivity, ktorá v projekte nie je uvedená. |
| 2.8 | Posúdenie primeranosti a reálnosti plánovaných hodnôt merateľných ukazovateľov s ohľadom na časové, finančné a vecné hľadisko. | Posudzuje sa primeranosť nastavenia hodnôt merateľných ukazovateľov vzhľadom na rozsah navrhovaných aktivít projektu a časový harmonogram realizácie projektu. Posudzuje sa či hodnoty merateľných ukazovateľov sú nastavené dostatočne ambiciózne vzhľadom na výšku žiadaného NFP. | Vylučujúce kritérium  Áno - Nie | Áno – zvolené merateľné ukazovatele komplexne vyjadrujú výsledky navrhovaných aktivít, sú dosiahnuteľné v lehotách stanovených v časovom rámci projektu a ich plánované hodnoty zodpovedajú výške NFP v zmysle princípu „Value for Money“. Prípadné nedostatky nepredstavujú vážne ohrozenie dosiahnutia cieľov projektu. |
| Nie – minimálne jeden z merateľných ukazovateľov vykazuje závažné nedostatky v nasledovných oblastiach: nereálna plánovaná hodnota, resp. nedostatočne ambiciózna plánovaná hodnota z vecného, časového alebo finančného hľadiska. Nedostatky predstavujú vážne ohrozenie dosiahnutia cieľov projektu. |
| 2.9 | Posúdenie zavedenia manažmentu údajov inštitúcie verejnej správy. | Posudzuje sa úroveň naplnenia podmienok projektu.  Výsledná hodnota tohto kritéria je súčtom bodov za naplnenie vybraných podmienok.  Maximálna hodnota tohto kritéria je 100 bodov. | Bodované kritérium | * Projekt adresuje zavedenie systematického manažmentu údajov inštitúcie a/alebo projekt adresuje zavedenie princípu 1x a dosť zabezpečením využívania referenčných údajov v rámci procesov inštitúcie - **60 bodov** * Projekt adresuje čistenie údajov a dosiahnutie požadovanej kvality dát - **10 bodov** * Projekt adresuje realizáciu dátovej integrácie na centrálnu platformu - **5 bodov** * Projekt adresuje vyhlásenie referenčných údajov - **5 bodov** * Projekt adresuje publikovanie otvorených údajov - **5 bodov** * Projekt adresuje zavedenie manažmentu osobných údajov a poskytnutie údajov pre službu „moje dáta“ - **5 bodov** * Projekt rieši zavedenie registra alebo evidencie - **5 bodov** * Projekt adresuje internú integráciu a konsolidáciu údajov - **5 bodov** |

ADMINISTRATÍVNA A PREVÁDZKOVÁ KAPACITA ŽIADATEĽA

| Hodnotiace kritérium | | Predmet hodnotenia | Typ kritéria/Hodno-  tenie | Spôsob aplikácie hodnotiaceho kritéria |
| --- | --- | --- | --- | --- |
| 3.1 | Preukázal žiadateľ, že disponuje kvalifikovanými administratívnymi kapacitami, ktoré budú schopné realizovať projekt riadne a včas a v súlade s jeho cieľmi? | Posudzuje sa administratívna kapacita žiadateľa na realizáciu projektu z hľadiska vecného zamerania projektu.  V rámci toho sa posudzuje, či žiadateľ disponuje dostatočnými administratívnymi kapacitami s potrebnou odbornou spôsobilosťou a know-how a potrebným materiálno-technickým zázemím pre realizáciu projektu v danej oblasti. Realizácia projektu môže byť zabezpečená internými kapacitami žiadateľa alebo externými kapacitami, ktoré si žiadateľ na tento účel obstará. Kritérium sa vzťahuje na kapacity žiadateľa na zabezpečenie hlavných aktivít projektu ako aj zabezpečenie podporných aktivít projektu. | Vylučujúce kritérium  Áno - Nie | Áno - Žiadateľ **disponuje** adekvátnym materiálno-technickým zázemím a dostatočnými internými administratívnymi kapacitami s náležitou odbornou spôsobilosťou.  Žiadateľ **disponuje** IT projektovým manažérom s kvalifikačnými predpokladmi stanovených výzvou pre realizáciu projektu v danej oblasti, alebo má uvedené zázemie a administratívne kapacity zabezpečené prostredníctvom externého dodávateľa. |
| Nie - Žiadateľ **nedisponuje** adekvátnym materiálno-technickým zázemím a dostatočnými internými administratívnymi kapacitami s náležitou odbornou spôsobilosťou.  Žiadateľ **nedisponuje** IT projektovým manažérom s kvalifikačnými predpokladmi stanovených výzvou pre realizáciu projektu v danej oblasti, alebo nemá uvedené zázemie a administratívne kapacity zabezpečené prostredníctvom externého dodávateľa. |
| 3.2 | Preukázal žiadateľ, že disponuje kvalifikovanými prevádzkovými kapacitami, ktoré budú schopné prevádzkovať implementované riešenie? | Posudzuje sa kapacita žiadateľa na zabezpečenie prevádzky projektu. V rámci toho sa posudzuje, či žiadateľ disponuje dostatočnými prevádzkovými kapacitami s potrebnou odbornou spôsobilosťou a know-how a potrebným materiálno-technickým zázemím na zabezpečenie prevádzky projektu v danej oblasti.  Žiadateľ môže disponovať internými alebo externými kapacitami na zabezpečenie prevádzky projektu. | Vylučujúce kritérium  Áno - Nie | Áno - žiadateľ, v prípade relevantnosti, **disponuje** adekvátnym materiálno-technickým zázemím a dostatočnými internými prevádzkovými kapacitami s náležitou odbornou spôsobilosťou a know-how na zabezpečenie prevádzky projektu v danej oblasti, alebo má uvedené zázemie a kapacity zabezpečené prostredníctvom externého prevádzkovateľa. |
| Nie - žiadateľ, v prípade relevantnosti vrátane partnera, **nedisponuje** adekvátnym materiálno-technickým zázemím a/alebo dostatočnými internými prevádzkovými kapacitami s náležitou odbornou spôsobilosťou a know-how na zabezpečenie prevádzky projektu v danej oblasti a uvedené zázemie a kapacity nemá zabezpečené ani prostredníctvom externého prevádzkovateľa. |

FINANČNÁ A EKONOMICKÁ STRÁNKA PROJEKTU

| Hodnotiace kritérium | | Predmet hodnotenia | Typ kritéria/Hodno-  tenie | Spôsob aplikácie hodnotiaceho kritéria |
| --- | --- | --- | --- | --- |
| 4.1 | Sú analýza celkových nákladov na vlastníctvo – Total Cost of Ownership (ďalej len „TCO“) a Cost benefit analýza (ďalej len „CBA“) vypočítané podľa postupov pre realizáciu TCO a CBA, uvedených v prílohe výzvy a vychádzajú hodnoty použité vo výpočte TCO a CBA z reálnych predpokladov?  (CBA ak relevantné) | Posudzuje sa súlad vypracovania a výpočtu TCO a CBA s metodikou uvedenou v prílohe výzvy. | Vylučujúce kritérium  Áno – Nie | Áno - Hodnoty použité vo výpočte TCO a CBA **vychádzajú** z reálnych predpokladov a výpočet **je v súlade** s predloženou metodikou. |
| Nie - Hodnoty použité vo výpočte TCO a CBA **nevychádzajú** z reálnych predpokladov a výpočet **nie je v súlade** s predloženou metodikou. |
| 4.2 | Spĺňajú výdavky uvedené v žiadosti o NFP podmienky účelnosti a vecnej oprávnenosti? | Posudzuje sa, či sú žiadané výdavky projektu vecne oprávnené v zmysle riadiacej dokumentácie prioritnej osi 7 OPII upravujúcej oblasť oprávnenosti výdavkov, resp. výzvy na predloženie žiadosti o NFP a či spĺňajú podmienku účelnosti vzhľadom k stanoveným cieľom a očakávaným výstupom projektu (t.j. či sú potrebné/nevyhnutné na realizáciu projektu).  *Pozn.: V prípade identifikácie neoprávnených výdavkov projektu (z titulu vecnej neoprávnenosti alebo neúčelnosti) sa v procese odborného hodnotenia výška celkových oprávnených výdavkov projektu adekvátne zníži.* | Vylučujúce kritérium  Áno - Nie | Áno - **70** **%** **a** **viac** finančnej hodnoty žiadateľom definovaných celkových oprávnených výdavkov projektu je **vecne oprávnených a zároveň účelných** vzhľadom k stanoveným cieľom a očakávaným výstupom projektu. |
| Nie - **Menej ako 70%** finančnej hodnoty žiadateľom definovaných celkových oprávnených výdavkov projektu je **vecne oprávnených a/alebo účelných** vzhľadom k stanoveným cieľom a očakávaným výstupom projektu. |
| 4.3 | Spĺňajú výdavky uvedené v žiadosti o NFP podmienky hospodárnosti a efektívnosti? | Posudzuje sa, či navrhnuté výdavky projektu spĺňajú podmienku hospodárnosti a efektívnosti a či zodpovedajú obvyklým cenám v danom mieste a čase.  Uvedené sa overuje prostredníctvom stanovených benchmarkov (mernej investičnej náročnosti projektu) a/alebo finančných limitov, príp. zrealizovaného verejného obstarávania, vykonaného prieskumu trhu alebo ďalších nástrojov na overenie hospodárnosti a efektívnosti výdavkov (napr. znalecký posudok, štúdia uskutočniteľnosti, rozhodnutia Úradu pre reguláciu sieťových odvetví). V prípade využitia zrealizovaného verejného obstarávania na overenie hospodánosti a efektívnosti sa overenie realizuje aj prostredníctvom ďalšieho iného nástroja. | Vylučujúce kritérium  Áno - Nie | Áno - Žiadané výdavky projektu **sú** hospodárne a efektívne a **zodpovedajú** obvyklým cenám v danom čase a mieste |
| Nie - Žiadané výdavky projektu **nie sú** hospodárne a efektívne alebo **nezodpovedajú** obvyklým cenám v danom čase a mieste.  *Pozn.: pre objektívne posúdenie tohto kritéria bude vo vyzvaní a v Príručke pre hodnotiteľa uvedený spôsob preukazovania a postup overovania hospodárnosti a efektívnosti výdavkov.*  *V prípade benchmarkov, ktoré sa vzťahujú na výstupy projektu (napr. XY EUR/m vybudovaného optického širokopásmového vedenia), ako aj finančných limitov, ktoré sa vzťahujú na konkrétne typy výdavkov (napr. informačná tabuľa), budú stanovené konkrétne hodnoty, ktoré budú pravidelne aktualizované podľa vývoja trhových cien. V prípade prekročenia stanovených benchmarkov sa posúdi, či toto prekročenie zodpovedá navrhnutému riešeniu a sťaženým podmienkam realizácie projektu. To znamená, že výdavky nad referenčnú hodnotu benchmarku budú akceptovateľné ako oprávnené iba v odôvodnených objektívnych prípadoch vyplývajúcich zo stavebno-technických, technologických, prírodných, časových alebo iných špecifík. Prekročenie referenčnej hodnoty benchmarku bez relevantného a overiteľného odôvodnenia bude vyhodnotené ako nesplnenie uvedeného hodnotiaceho kritéria.*  *V prípade prekročenia stanovených finančných limitov, alebo v prípade konkrétnych cien, ktoré budú nadhodnotené, budú príslušné výdavky znížené a projekt nebude diskvalifikovaný.*  *Pri posudzovaní hospodárnosti a efektívnosti výdavkov projektu sa berie do úvahy výška výdavkov projektu po ich prípadnom znížení odborným hodnotiteľom.* |
| 4.4 | Je udržateľné financovanie prevádzky vytvoreného riešenia počas celej životnosti projektu a min. 5 rokov po ukončení realizácie projektu? | Posudzuje sa zabezpečenie udržateľnosti projektu, t.j. finančného krytia prevádzky projektu prostredníctvom predloženia existujúcej zmluvy o podpore prevádzky systémov („SLA") relevantnej pre tento projekt.  V prípade, ak to nie je možné, žiadateľ deklaruje v ŽoNFP dostatočné finančné prostriedky v rozpočte na zabezpečenie prevádzky v dobe životnosti projektu a min. 5 rokov po ukončení realizácie projektu. | Vylučujúce kritérium  Áno - Nie | Áno – Žiadateľ **predložil** platnú zmluvy o podpore prevádzky systémov alebo **deklaroval** aspoň 20% finančných prostriedkov z celkových oprávnených výdavkov („COV“) projektu\* rozpočtovaných ako vlastné zdroje rozpočtované vo svojom rozpočte (pozn. nejde o prostriedky navyše, ale napr. o preukázaný záväzok samosprávy dofinancovať prevádzku projektu.)  \* V prípade 20% z COV nejde o súčasť rozpočtu ŽoNFP, ale ide o nastavenie limitu vychádzajúceho z percentuálneho podielu COV, t.j. ide o vlastné zdroje žiadateľa/ prijímateľa nad rámec vlastného spolufinancovania uvedeného v rozpočte ŽoNFP. |
| Nie – Žiadateľ **nepredložil** platnú zmluvu o podpore prevádzky systémov alebo **nedeklaroval** aspoň 20% finančných prostriedkov z celkových oprávnených výdavkov projektu rozpočtovaných ako vlastné zdroje rozpočtované vo svojom rozpočte. |

* 1. Sumarizačný prehľad hodnotiacich kritérií

|  |  |  |  |
| --- | --- | --- | --- |
| **Hodnotené oblasti** | **Hodnotiace kritériá** | **Typ kritéria** | **Hodnotenie** |
| **1. Príspevok projektu k cieľom a výsledkom operačného programu a prioritnej osi** | 1.1 Príspevok projektu k cieľom a výsledkom OP a prioritnej osi 7. | Vylučujúce |  |
| 1.2 Prispieva projekt k dosiahnutiu cieľov definovaných v Strategickom dokumente pre oblasť rastu digitálnych služieb a oblasť infraštruktúry prístupovej siete novej generácie 2014 - 2020? | Vylučujúce |  |
| **2. Navrhovaný spôsob realizácie projektu** | 2.1 Posúdenie súladu projektu s  NKIVS a minimálnych obsahových a formálnych náležitosti. | Vylučujúce |  |
| 2.2 Je projekt v súlade s platnými štandardami vydanými na základe zákona o informačných systémoch verejnej správy a o zmene a doplnení niektorých zákonov? | Vylučujúce |  |
| 2.3 Bude prostredníctvom realizácie aktivít projektu zabezpečené dosiahnutie relevantných merateľných ukazovateľov uvedených v žiadosti o NFP vychádzajúcich z výzvy? | Vylučujúce |  |
| 2.4 Je navrhovaný časový harmonogram projektu reálny a umožní dosiahnutie stanovených cieľov projektu? | Vylučujúce |  |
| 2.5 Posúdenie vhodnosti navrhovaných aktivít z vecného a časového hľadiska. | Vylučujúce |  |
| 2.6 Posúdenie prevádzkovej a technickej udržateľnosti projektu. | Vylučujúce |  |
| 2.7 Previazanosť aktivít projektu na jeho výsledky, ciele a merateľné ukazovatele. | Vylučujúce |  |
| 2.8 Posúdenie primeranosti a reálnosti plánovaných hodnôt merateľných ukazovateľov s ohľadom na časové, finančné a vecné hľadisko. | Vylučujúce |  |
| 2.9 Posúdenie zavedenia manažmentu údajov inštitúcie verejnej správy. | Bodované |  |
| **3. Administratívna a prevádzková kapacita žiadateľa** | 3.1 Preukázal žiadateľ, že disponuje kvalifikovanými administratívnymi kapacitami, ktoré budú schopné realizovať projekt riadne a včas a v súlade s jeho cieľmi? | Vylučujúce |  |
| 3.2 Preukázal žiadateľ, že disponuje kvalifikovanými prevádzkovými kapacitami, ktoré budú schopné prevádzkovať implementované riešenie? | Vylučujúce |  |
| **4. Finančná a ekonomická stránka projektu** | 4.1 Sú analýza celkových nákladov na vlastníctvo – Total Cost of Ownership (ďalej len „TCO“) a Cost benefit analýza (ďalej len „CBA“) vypočítané podľa postupov pre realizáciu TCO a CBA, uvedených v prílohe výzvy a vychádzajú hodnoty použité vo výpočte TCO a CBA z reálnych predpokladov? (CBA ak relevantné). | Vylučujúce |  |
| 4.2 Spĺňajú výdavky uvedené v žiadosti o NFP podmienky účelnosti a vecnej oprávnenosti? | Vylučujúce |  |
| 4.3 Spĺňajú výdavky uvedené v žiadosti o NFP podmienky hospodárnosti a efektívnosti? | Vylučujúce |  |
| 4.4 Je udržateľné financovanie prevádzky vytvoreného riešenia počas celej životnosti projektu a min. 5 rokov po ukončení realizácie projektu? | Vylučujúce |  |

1. Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 [↑](#footnote-ref-1)